**PAUTES QUE S’HAN DE SEGUIR EN CAS DE CONVOCATÒRIA DE VAGA SOBRE DRETS SOCIALS**

D’acord amb les pautes que fixa l’article 24 del decret d’autonomia de centres educatius 102/2010 de 3 d’agost on es determina que a partir de tercer curs d’educació secundària obligatòria, l’alumnat podrà prendre decisions col·lectives adoptades en relació amb la seva assistència a classe en exercici del dret de reunió i prèviament comunicades a la direcció del centre i amb la corresponent autorització dels pares i seguint, també, les normes recollides a les NOFC del centre, passem a detallar tots els passos que s’han de complir en cas de convocatòria de vaga per part dels alumnes:

1. Només poden exercir el dret de vaga els alumnes de Batxillerat i 3r i 4t d’ESO.
2. Cada alumne, a títol individual, pot exercir el seu dret de vaga i ho haurà de comunicar a la Direcció, mitjançant una instància de vaga per drets socials. Aquesta instància estarà penjada a la pàgina web del centre i caldrà presentar-la totalment complimentada.
3. En aquesta instància, hi ha de figurar: el dia i les hores de la convocatòria de vaga, els actes previstos, els motius de la vaga i l’autorització signada pel pare/mare o tutor legal i pel mateix alumne.
4. Tota convocatòria de vaga s’ha de lliurar a Direcció com a mínim amb una anticipació de 48 hores abans de la data fixada per la vaga.
5. La direcció només acceptarà les vagues convocades oficialment des del Sindicat d’Estudiants.

LA DIRECCIÓ

Esparreguera, 23 de setembre de 2019